S-404/2014

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. apríl 2014, á hendur S-kk-þgf F-kk-þgf S-kk-þgf, kt. 000000-0000, Spóahöfða 14, Mosfellsbæ, fyrir eftirtalin brot:

1. Fíkniefnalagabrot, með því að hafa, föstudaginn 1. nóvember 2013, að Blikahólum 2 í Reykjavík, haft í vörslum sínum í sölu- og dreifingarskyni samtals 14,42 g af amfetamíni, 13,88 g af marijúana og samtals 169 stykki af MDMA, sem lögreglumenn fundu við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Fíkniefna- og vopnalagabrot, með því að hafa laugardaginn 1. febrúar 2014, við Skeiðarás í Garðabæ, haft í vörslum sínum 1,05 g af amfetamíni og með því að hafa haft í vörslum sínum haglabyssu af gerðinni Zabala og loftriffil, án þess að hafa skotvopnaleyfi og án þess að ábyrgjast vörslu þeirra með þeim hætti að óviðkomandi aðili næði ekki til þeirra, en lögreglan fann vopnin í bifreiðinni VT-572, sem ákærði er skráður fyrir.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 1. mgr. 12. gr. og 1. mgr. 23. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á samtals 15,47 g af amfetamíni, 13,88 g af marijúana og 169 stykkjum af MDMA, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á haglabyssu af gerðinni Zabala og loftriffli, sbr. 1. mgr. 37. gr. vopnalaga nr. 16/1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1988 og á hann sér nokkurn sakaferil. Hann hefur frá árinu 2005 hlotið 10 refsidóma fyrir brot gegn almennum hegningarlögum, lögum um ávana- og fíkniefni og umferðarlögum. Þá hefur ákærði í 5 skipti gengist undir lögreglustjórasáttir vegna brota gegn umferðarlögum og lögum um ávana- og fíkniefni. Refsing ákærða verður ákveðin sem hegningarauki við sektarrefsingu samkvæmt tveimur lögreglustjórasáttum sem ákærði gekkst undir vegna brota gegn lögum um ávana- og fíkniefni 14. mars 2013 og 19. desember 2014, sbr. 78. gr. almennra hegningarlaga. Þá verður refsing jafnframt tiltekin eftir reglum 77. gr. almennra hegningarlaga. Þykir refsing ákærða hæfilega ákveðin fangelsi í fimm mánuði, en fresta skal fullnustu refsingarinnar og falli hún niður að liðnum 2 árum frá birtingu dómsins, haldi ákærði almenn skilyrði 57. gr. laga nr. 19/1940, sbr. 4. gr. laga nr. 22/1955.

Upptæk eru dæmd 15,47 g af amfetamíni, 13,8 g af marijúana, 169 stykki af MDMA, haglabyssa af Zabala gerð og loftriffill, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., á rannsóknarstigi málsins og við meðferð þess fyrir dómi, 100.400 krónur að meðtöldum virðisaukaskatti.

Af hálfu ákæruvaldsins flutti málið A-kvk-nf B. A-kvk-nf aðstoðarsaksóknari.

R-kvk-nf H-kvk-nf kveður upp dóminn.

Dómsorð:

Ákærði, S-kk-nf F-kk-nf S-kk-nf, sæti fangelsi í fimm mánuði, en fresta skal fullnustu refsingarinnar og falli hún niður að liðnum 2 árum frá birtingu dómsins, haldi ákærði almenn skilyrði 57. gr. laga nr. 19/1940, sbr. 4. gr. laga nr. 22/1955.

Upptæk eru dæmd 15,47 g af amfetamíni, 13,8 g af marijúana, 169 stykki af MDMA, haglabyssa af Zabala gerð og loftriffill, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns S-kk-ef K-kk-ef K-kk-ef hdl. 100.400 krónur.

R-kvk-nf H-kvk-nf